CELEX: 62007CA0227
Language: ro
Date: 2008-11-13 00:00:00
Title: Cauza C-227/07: Hotărârea Curții (Camera a doua) din 13 noiembrie 2008 — Comisia Comunităților Europene/Republica Polonă (Neîndeplinirea obligațiilor de către un stat membru — Comunicații electronice — Rețele și servicii — Directiva 2002/19/CE (Directiva privind accesul) — Articolul 4 alineatul (1) și articolul 5 alineatul (1) primul paragraf — Transpunere incorectă)

10.1.2009   
            
            
               RO
            
            
               Jurnalul Oficial al Uniunii Europene
            
            
               C 6/5
            
         Hotărârea Curții (Camera a doua) din 13 noiembrie 2008 — Comisia Comunităților Europene/Republica Polonă
   (Cauza C-227/07) (1)
   
   (Neîndeplinirea obligațiilor de către un stat membru - Comunicații electronice - Rețele și servicii - Directiva 2002/19/CE (Directiva privind accesul) - Articolul 4 alineatul (1) și articolul 5 alineatul (1) primul paragraf - Transpunere incorectă)
   (2009/C 6/09)
   Limba de procedură: poloneza
   Părțile
   
      Reclamantă: Comisia Comunităților Europene (reprezentanți: M. Shotter și K. Mojzesowicz, agenți)
   
      Pârâtă: Republica Polonă (reprezentanți: E. Ośniecka-Tamecka, T. Nowakowski și M. Dowgielewicz, agenți)
   Obiectul
   Neîndeplinirea obligațiilor de către un stat membru — Transpunerea incorectă a articolului 4 alineatul (1) și a articolului 5 alineatul (1) primul paragraf din Directiva 2002/19/CE a Parlamentului European și a Consiliului din 7 martie 2002 privind accesul la rețelele de comunicații electronice și la infrastructura asociată, precum și interconectarea acestora (Directiva privind accesul) (JO L 108, p. 7, Ediție specială, 13/vol. 35, p. 169) — Reglementare națională privind telecomunicațiile care obligă, printr-o dispoziție legislativă generală, operatorii rețelelor publice de telecomunicații să negocieze cu bună-credință contractele de acces și care prevede că autoritatea de reglementare poate, dacă părțile nu ajung la un acord și la cererea uneia dintre părți, să adopte o decizie care va înlocui contractul părților.
   Dispozitivul
   
               1)
            
            
               Prin netranspunerea corectă a articolului 4 alineatul (1) din Directiva 2002/19/CE a Parlamentului European și a Consiliului din 7 martie 2002 privind accesul la rețelele de comunicații electronice și la infrastructura asociată, precum și interconectarea acestora (Directiva privind accesul), Republica Polonă nu și-a îndeplinit obligațiile care îi revin în temeiul acestei directive.
            
         
               2)
            
            
               Respinge acțiunea cu privire la restul motivelor.
            
         
               3)
            
            
               Comisia Comunităților Europene și Republica Polonă suportă fiecare propriile cheltuieli de judecată.
            
         
      (1)  JO C 199, 25.8.2007.